Reims

Reims (hääldus: [ʁɛ̃s]) on linn Põhja-Prantsusmaal, Marne'i departemangu ja endise Champagne-Ardennei piirkonna keskus. Asub Vesle'i jõe ning Aisne'i ja Marne'i jõge ühendava kanali ääres.

 Ajalugu 

Reimsi kohal oli alates 1. sajandi eKr alguses keltide asula Durocortorum. Pärast roomlaste vallutust nimetati linn Civitas Remorumiks ja sellest sai Belgica provintsi keskus. Hilisrooma ajal sai Reimsist piiskopilinn. Reimsi piiskoppide eelisõiguseks sai Prantsusmaa kuningate ametisse pühitsemine. 

Troyes' rahulepinguga 1420. aastal läks Reims Inglismaa valdusse.

Esimeses maailmasõjas sai rindejoone lähedal olnud linn tugevaid purustusi.

 Vaatamisväärsused 

Linnas asuvad Reimsi katedraal, Püha Remigiuse kloostrikirik ja Tau palee kanti 1991. aastal UNESCO maailmapärandi nimistusse.

Reimsi katedraali hakati ehitama 1211. aastal.

 Haridus 
 NEOMA Business School

 Majandus 

Reims on tuntud šampanjatootmispiirkonna keskusena. Linnas on ka toiduainete- ja tekstiilitööstuse ettevõtteid.

Viited

 Välislingid 

Reimsi koduleht 

Kategooria:Prantsusmaa linnad
Kategooria:Marne'i departemangu vallad